CELEX: 62021TN0425
Language: el
Date: 2021-07-10 00:00:00
Title: Υπόθεση T-425/21: Προσφυγή της 10ης Ιουλίου 2021 — eSlovensko Bratislava κατά Επιτροπής

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/41
            
         
      Προσφυγή της 10ης Ιουλίου 2021 — eSlovensko Bratislava κατά Επιτροπής
      (Υπόθεση T-425/21)
      (2021/C 431/49)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: eSlovensko Bratislava (Bratislava-Staré Mesto, Σλοβακία) (εκπρόσωπος: B. Fridrich, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση της Επιτροπής C(2020)7415 τελικό, της 21ης Οκτωβρίου 2020, για την τροποποίηση της εκτελεστικής απόφασης C(2018)6712 σχετικά με την επιλογή και τη χορήγηση επιδοτήσεων δυνάμει του μηχανισμού «Συνδέοντας την Ευρώπη» στον τομέα των τηλεπικοινωνιών (παράρτημα υπ’ αριθ. 1), η οποία κοινοποιήθηκε στην eSlovensko Bratislava στις 10 Μαΐου 2021 με ηλεκτρονικό μήνυμα·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράβαση βασικής διαδικαστικής προϋπόθεσης, υπέρβαση εξουσίας, παράβαση των Συνθηκών ή οποιουδήποτε κανόνα δικαίου σχετικά με την εφαρμογή τους, ή κατάχρηση εξουσίας, ιδίως δε εσφαλμένη νομική εκτίμηση των πραγματικών περιστατικών και των πορισμάτων (προσβολή του δικαιώματος χρηστής διοικήσεως, υπέρβαση εξουσίας, παραβίαση των αρχών της αναλογικότητας, της ασφάλειας δικαίου, του κράτος δικαίου, της δικαιολογημένης εμπιστοσύνης και εσφαλμένη νομική εκτίμηση των πραγματικών περιστατικών και των πορισμάτων στη διαδικασία επιλογής και χορήγησης επιδοτήσεων δυνάμει του μηχανισμού «Συνδέοντας την Ευρώπη» 2018-1 CEF Telecom, πρόσκληση για υποβολή προτάσεων CEF-TC- 2018-1, ιδίως ως προς το έργο αριθ. 2018-SK-IA-0019 Slovak Safer Internet Centre V που υποβλήθηκε από την eSlovensko Bratislava).
               
            
                  2.
               
               
                  Με τον δεύτερο λόγο προβάλλεται ότι η Επιτροπή θα πρέπει να καταδικαστεί να επιστρέψει τα έξοδα της διαδικασίας, σύμφωνα με τα προαναφερθέντα επιχειρήματα και τον προβαλλόμενο αυθαίρετο χαρακτήρα της προσβαλλόμενης απόφασης της Επιτροπής.